

**Republika e Kosovës**

**Republika Kosovo-Republic of Kosovo**

*Qeveria - Vlada – Government*

*Ministria e Tregtisë dhe Industrisë - Ministarstvo trgovine i industrije - Ministry of Trade and Industry*

**DOKUMENT KONSULTIMI PËR**

**KONCEPT DOKUMENTIN PËR FUSHËN E PUNIMEVE NGA METALET E ÇMUARA**

**Përmbledhje e shkurtër rreth Draft Koncept dokumentit ne fushën e punimeve nga metaleve te çmuara**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Qëllimi kryesor i politikës së propozuar është përmirësimi i kornizës ligjore në fushën e punimeve nga metalet e çmuara, si parakusht për funksionimin e lirë të tregut, mbrojtjen e konsumatorit dhe mundësimin e konkurrencës së drejtë. Me përmirësimin e kornizës ligjore synohet të arrihet përputhshmëri më e lartë me standardet dhe praktikat e Bashkimit Evropian. Kjo politikë kontribuon në përmbushjen e prioriteteve të reformave ekonomike dhe institucionale që burojnë nga dokumentet strategjike, përkatësisht: Strategjia për Zhvillimin e Sektorit Privat 2019-2021.

Ministria e Tregtisë dhe Industrisë është përgjegjëse për hartimin e kornizës ligjore për punimeve nga metalet e çmuar. Në kuadër të strukturës organizative të Ministrisë së Tregtisë dhe Industrisë është Agjencia për Metrologji , që është propozuese për hartimin e Koncept Dokumentit. Në bashkëpunim me Departamentin Ligjor dhe departamentin për integrime evropiane dhe koordinim te politikave, Ministritë relevante dhe palët e interesit është arritur në përfundim se Ligji për punimet nga metalet e çmuara ka nevojë për ndryshime ose hartimin e një ligji të ri në mënyrë që të përmirësoj efikasitetin e punës së Agjencisë/ Sektorit për metale e çmuara, të përmirësojë cilësinë e punimeve, të rrisë konkurrencën dhe të mbrojë konsumatorin .

Andaj, bazuar në udhëzuesin dhe doracakun për hartimin e koncept dokumenteve është hartuar ky Koncept Dokument i cili do të propozoj opsionin e rekomanduar nga grupi punues bazuar në analizën lidhur me Ligjin në fuqi për punimet nga metalet e çmuara.

Përkufizimi i problemit fillon me një analizë të përgjithshme bazuar në funksionimin jo drejtë të tregut te punimeve nga metalet e çmuara. Mosnënshtrimi i kontrollit të cilësisë dhe shënjimit me shenjën shtetërore i te gjitha punimeve ka bere qe te dëmtohet konsumatori duke blere produkte, cilësia e te cilave nuk ka qene e verifikuar, si dhe te dëmtohet konkurrenca mes bizneseve. Kësaj i ka kontribuar edhe mos efikasiteti i sanksioneve kundërvajtës te cilat kanë qen te përballueshëm për subjektet te cilat merren me shitjen e punimeve nga metalet e çmuara. Mos efikasiteti i procesit të mbikëqyrjes ne sektorin e punimeve nga metalet e çmuara, ku mungesa e sektorit te mbikëqyrjes ka rezultuar ne mos kontrollimin e tregut ne mënyrën profesionale , edhe pse inspektoret e tregut janë munduar te kontrollojnë tregun e brendshëm.

Opsioni asnjë ndryshim do të ruante status quon dhe problemi ekzistues “**Funksionimi jo i drejte i tregut të punimeve nga metalet e çmuara**” do të vazhdonte të krijonte efekte të pa dëshiruara në fushën e kontrollit të metaleve te çmuara duke çuar në dëmtimin e konsumatorit, të subjekteve dhe konkurrencës së lirë në tregun e Republikës së Kosovës

Opsioni i dytë

Ky opsion parasheh përmirësimin e mënyrës për arritjen e objektivave përmes zbatimit të duhur të detyrimeve ekzistuese ligjore. Në këtë kuadër, grupi punues mbas diskutimeve dhe analizave gjatë punëtorive të mbajtura ka propozuar që ekziston mundësia të arrihen objektivat e koncept dokumentit duke e përmirësuar zbatimin e duhur të detyrave ekzistuese ligjore përmes ndarjes së buxhetit shtesë në rast se dispozitat aktuale buxhetore nuk janë të përshtatshme për arritjen e objektivave. Në këtë mënyrë mundësohet që me buxhet të shtuar të synohen dy objektiva bazë siç janë; rritja e numrit të stafit, trajnimeve, inspektimeve, si dhe aktiviteteve shtese për sensibilizimin e operatoreve dhe konsumatorëve për t’iu përmbajtur dhe respektuar dispozitave ligjore në fuqi. Por në anën tjetër, ky opsion do ti adresonte deri në një masë të caktuar efektet dhe shkaqet të cilat shpien tek problemi kryesor që po analizohet në këtë Koncept Dokument. Gjithashtu, problemet që janë identifikuar në këtë Koncept Dokument janë kryesisht të ndërlidhura me bazën aktuale ligjore dhe si e tille mund të adresohen vetëm me ndërhyrje në dispozitat ligjore në fuqi. Kështu që, në këtë rast do të duhej të merret parasysh me kujdes efektet e kostove totale buxhetore të këtij opsioni si dhe fakti që arritja e objektivave është në pjesë të madhe e bazuar në parashikime dhe paragjykime.

Opsioni i tretë, në anën tjetër, sipas analizave dhe vlerësimeve të grupit punues rekomandon hartimin e një ligji të ri, i cili do të ketë:

* ndikim ekonomik përmes rritjes së çmimit të punimeve nga metalet e çmuara, mbrojtjes së konsumatorit lidhur me cilësinë e këtyre punimeve si dhe konkurrencën në këtë fushë të ekonomisë
* ndikim shoqëror përmes informimit të publikut për cilësinë e punimeve, parandalimin dhe luftimin e informalitetit
* ndikim në të drejtat themelore përmes administrimit më të mirë, përkatësisht zgjatjes së afatit të ankesave në përputhje me Ligjin për Procedurën e Përgjithshme Administrative.

**Qëllimi i konsultimit**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Qëllim kryesor i konsultimit për draft koncept dokumentin në fushën e punimeve nga metalet e çmuara është që t’iu mundësojë palëve të interesit dhe publikut të gjerë që të kontribuojnë me sugjerimet e tyre në rregullimin më të mirë të fushës së metaleve të çmuara.

Ky koncept dokument është konsultuar me palët që nga fazat e hershme të zhvillimit të tij përmes mbajtjes së një takimi publik me palët e interesit, takimeve konsultuese individuale me palë si dhe konsultimeve ndërinstitucionale. Grupi Punues mbetet i hapur për sugjerime shtesë nga palët gjatë konsultimeve përmes platformës online.

Raporti me rezultatet e konsultimeve publike do të përgatitet pas përmbylljes së konsultimeve dhe do të jetë i qasshëm për publikut përmes platformës online.

***Ku dhe si duhet t’i dërgoni kontributet tuaja me shkrim***

Afati përfundimtar i dorëzimit të kontributit me shkrim në kuadër të procesit të konsultimit është pesëmbëdhjetë (15) ditë pune, përkatësisht deri më xx.xx.2019 në ora 16:00

Të gjitha kontributet me shkrim duhet të dorëzohen në formë elektronike në e-mail adresën: Sebahate Bushrani@rks-gov.net me titull “Koncept Dokumentin në fushën e punimeve nga metalet e çmuara”

Ju lutem, që komentet tuaja të ofrohen sipas udhëzimeve të shënuara më poshtë:

**Çka duhet të përmbajnë komentet:**

**Emri i personit/organizatës që jep komente:**

**Fushat kryesore të veprimit të organizatës:**

**Informatat e kontaktit të personit/organizatës (adresa, email, telefoni):**

**Komentet:**

**Data e dërgimit të komenteve:**

Forma e kontributit për të gjitha çështjet e trajtuara në Koncept Dokument është e hapur, mirëpo, preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe të këtij dokumenti.

|  |  |  |  |
| --- | --- | --- | --- |
|  | **Çështjet kyçe** | **Komente rreth draftit aktual** | **Komente shtesë** |
| **1** | Çka mendoni për draft Koncept Dokumentin për Fushën e Metaleve të Çmuara, a është adresuar problemi dhe zgjidhja e tij në mënyrën e duhur? |  |  |
| **2** | A siguron ky KD përmirësim të kontrollit të cilësisë së metaleve të çmuara (Nëse përgjigjja juaj është JO, shpjegoni pse)? |  |  |
| **3** | KD ofron rekomandime që palëve t’iu zgjatet afati për t’u ankuar ndaj vendimeve të Agjencisë për prishjen e punimeve, përkatësisht që ky afat të jetë 30 ditë, krahasuar me 5 ditë sa ishte me ligjin aktual. Si palë e ndikuar nga ky vendim, a mendoni se kjo ju ndihmon juve si dhe e përmirëson efikasitetin e Agjencisë për këto raste? |  |  |
| **4** | Si e vlerësoni rekomandimin që çdo produkt i përpunuar në Republikën e Kosovës dhe i importuar (nga vende të cilat nuk janë anëtare të hallmarking convention) t’i nënshtrohet kontrollit të cilësisë dhe shënjimit me shenjën Shtetërore, ndërsa ato që janë anëtare të hallmarking convention të mos i nënshtrohet kontrollit të cilësisë dhe shënjimit me shenjën Shtetërore. |  |  |
| **5** | Një nga rekomandimet e grupit punues është që gjobat për sanksionet kundërvajtëse të rriten në 500 € për persona fizik dhe deri 1000 € për personin juridik, që do të ndikojë në uljen e informalitetit dhe produkte më cilësore në treg. Çka mendoni për këtë propozim? |  |  |
| **6** | Me rritjen e kontrollit të cilësisë, pritet të rritet edhe çmimi i punimeve nga metalet e çmuara. Kjo do të kontribuojë në punime më cilësore për konsumatorët dhe konkurrencë më të drejtë mes argjendarëve. Si e vlerësoni një rekomandim të tillë? |  |  |
| **7** | A keni ndonjë rekomandim tjetër që do të ndikonte në funksionimin e drejtë të tregut të punimeve nga metalet e çmuara, që nuk është trajtuar në këtë Koncept Dokument |  |  |

Bashkëngjitur me këtë dokument, gjeni “Koncept Dokumentin në fushën e punimeve nga metalet e çmuara”